**Velkommen som foresatt til elev ved Bjøråsen skole!**

**Bjøråsen skole:**

Besøksadresse: [Sverre Iversens vei 37, 0972 Oslo](https://maps.google.com/?q=Sverre+Iversens+vei+37,+0972+Oslo&z=15)

Postadresse: Postboks 118 Romsås, 0907 Oslo

Telefon: 2346 6300

Epost: [bjorasen@ude.oslo.kommune.no](mailto:bjorasen@ude.oslo.kommune.no)

**Skolens administrasjon:**

Skolens ledelse består av rektor Jarle Dukic Sandven

[Jarle.Sandven@ude.oslo.kommune.no](mailto:Jarle.Sandven@ude.oslo.kommune.no)

Tel: 948 00 150

Assisterende rektor er Sabine Bonde

[Sabine.Bonde@ude.oslo.kommune.no](mailto:Sabine.Bonde@ude.oslo.kommune.no)

Tel:. 402 23 204

Skolens **administrative leder er** Ole Christian Grytnes

[**Ole.Christian.Grytnes@ude.oslo.kommune.no**](mailto:Ole.Christian.Grytnes@ude.oslo.kommune.no)

Tel: 412 96 564

Skolens sosiallærer er Maja Dukic Sandven

[**Maja.Sandven@ude.oslo.kommune.no**](mailto:Maja.Sandven@ude.oslo.kommune.no)

Tel: 962 32 107

**Skolens driftsstyre:**

Opplæringsloven (paragraf 11-1) i åpner for at kommunen kan oppnevne et styre for skolen istedenfor samarbeidsutvalg. Minst to representanter for foreldrerådet skal være med i styret. Driftsstyret er et besluttende organ.

Driftsstyret består av representanter fra foreldre, lærere og lokalpolitikere.

Rektor og skolens administrative leder har sekretærfunksjonen. Ingen av gruppene elever, tilsatte eller foreldre kan ha flertall i styret alene. Styret har månedlige møter. Foreldrerepresentantene velges av FAU. De øvrige styremedlemmene velges av hhv lærerne og bydelsutvalget.

**Foreldrenes arbeidsutvalg – FAU:**

FAU består av klassekontaktene. Vervene leder, nestleder, referent og driftsstyrets representanter velges på høstens første møte.

Det er vanligvis månedlige møter.

FAU behandler saker som meldes inn via klassekontaktene i tillegg til at de viderebringer saker fra foreldrene til skolens driftsstyre og administrasjon/ledelse og vice versa.

FAU’s viktigste oppgave er å bidra til en aktiv, inkluderende skole i nærmiljøet.

**Klassekontakter:**

Klassekontakter velges ved skoleårets første foreldremøte etter oppstart om høsten, normalt 1 klassekontakt i hver klasse og 1 vara.

Kontaktlærer er ansvarlig for at det velges klassekontakter, og at det gis informasjon om hvem som er valgt til skolens kontor og til klassen.

**Klassekontaktens ansvar:**

Klassekontakten er klassens bindeledd i forhold til skolens ledelse og administrasjon, kontaktlærer og i forhold til FAU. Saker fra foreldremøter bringes videre, evt etter en avklaring med skolens kontor om hvor de formelt tilhører.

Klassekontakten skal være bindeledd mot læreren/ skolen og skal på vegne av klassen/ foreldrene ta opp saker i FAU som angår hele klassen.

Skolen samler inn kontaktinformasjon på alle foresatte. Listen distribueres til klassekontakt.

Klassekontakter som opplever at foreldre forteller dem om uønskede hendelser på skolen eller skolevei skal oppfordre foreldrene til å ta det opp med skolen. Dersom de opplever at de har forsøkt å ta det opp med lærer eller rektor men ikke blir hørt, kan vi som klassekontakt tilby oss å avtale et møte med skolen og i siste instans å bli med dem som moralsk støtte på et møte med skolen.

Klassekontakten skal koordinere klassens aktiviteter med kontaktlærer. Dette kan for eksempel være foreldremøter, sesongavslutning, vennegrupper, 17- mai - arrangement og andre aktiviteter som krever innsats fra foreldrene.

Klassekontakten skal informere foreldrene om vedtak/aktivitet fra FAU.

I tillegg bør det informeres om viktigheten av sosiale arrangementer.

Klassekontaktene har ansvar for klasse-kassen på trinnet, dersom det finnes.

Vervet med å være klassekontakt bør gå på omgang, slik at ansvaret og arbeidet fordeles på flere/alle foreldre i løpet av skoletiden. Det er ikke noe i veien for at oppgaver fordeles på andre i foreldregruppen, for eksempel slik at sosiale arrangement fordeles på grupper ved årets oppstart, med felles ansvar for gruppen. Inn i fordeling vil en da også kunne legge sesongavslutninger.

Blomster/gave til kontaktlærer

Klassen må ta stilling til om dere skal kjøpe eller lage en liten oppmerksomhet til kontaktlæreren ved juleavslutningen og til sommeren. Det kan være greit at alle klassekontaktene på trinnet samkjører dette slik at det er lik praksis i alle klassene på et trinn.

Sosiale aktiviteter

På Bjøråsen skole har vi noen faste oppgaver som forventes av de foresatte.

Oppgavene har tilknytning til ulike sosiale aktiviteter/arrangementer som oversikten viser:

|  |  |
| --- | --- |
| Trinn | Oppgaver |
| 5 |  |
| 6 | 17. mai: Foresatte til elever på 6-trinn forventes å avvikle 17. mai arrangementet på Romsås i samarbeid med foresatte fra Svarttjern skole (3. trinn) og Tiurleiken skole (6.trinn) Dette må vi diskutere hvordan skal gjøres etter omorganiseringen av skolene. |
| 7 |  |
| 8 | Natteravn: Natteravn-ordningen på Romsås er forankret i FAU på Bjøråsen skole, med særlig ansvar for foreldrene til elever på 8-trinn.  Ballet: foreldrene til 8-trinns elever skal stille opp som vakter på vinterballet. |
| 9 | Klassetur: det anbefales at man senest i 9-klasse setter i gang arbeidet med å skaffe midler til skoletur på vårparten i 10. trinn. Klassekontaktene anbefales å ta særlig ansvar, men alle foresatte må være med på dugnad sammen med elevene.  Arrangere julemarked siste helg i november |
| 10 | Arrangere skoleball for Ungdomstrinnet  Arrangere klassetur dersom det finnes vilje og midler til det. |

**Idéliste til sosiale aktiviteter**

Du som forelder kan bidra på mange måter for at elevene får det bra i en glad og trygg klasse. Her er noen forslag til hva dere i felleskap kan finne på. Aktiviteter kan gjøres klassevis eller trinnvis.

Sosiale aktiviteter for klassen

Omfanget av dette kan variere fra år til år og det er lurt å ta opp dette som tema på første foreldremøte hver høst. Legg opp til maks fire aktiviteter der foreldrene er arrangører.

Et tips kan være å dele alle foreldrene (elevene) opp i fire grupper. Hver gruppe får ansvar for ett arrangement. En person får ansvar for å ta initiativ til at gruppen møtes for planlegging. Aktiviteter kan være akedag, bowling, grilldag, tur til badedammen osv.

Forslag til sosiale aktiviteter for foreldrene

Mammatreff: Møtes hjemme hos noen eller ute. Alle tar med litt mat hver.

Pappatreff: Møtes hjemme hos noen eller ute. Alle tar med litt mat hver.

Treff for jenteforeldrene

Treff for gutteforeldrene

**Nye elever og foreldre i klassen**

Klassekontaktene oppfordres til å ta kontakt med nye foreldre som ikke kjenner skolen og nærmiljøet fra tidligere. Dette kan i tillegg til å være en hyggelig ‘velkommen til oss – samtale’, også være nyttig informasjon om ulike forhold som hvor man finner informasjon om skolen samt aktiviteter på fritiden.

Styret i FAU